

|  |
| --- |
| R E P U B L I K A H R V A T S K A  PRIMORSKO – GORANSKA ŽUPANIJA  OPĆINA PUNAT |
| **Povjerenstvo za provedbu natječaja** |
| KLASA: 112-02/23-01/4 |
| URBROJ: 2170-31-03/5-2-23-3 |
| Punat, 7. srpnja 2023. godine |

Na temelju članka 19. Zakona o službenicima i namještenicima u lokalnoj i područnoj (regionalnoj) samoupravi („Narodne novine“ broj 86/08, 61/11, 4/18, 96/18 i 112/19) Povjerenstvo za provedbu natječaja objavljuje

**OBAVIJEST**

**u vezi provedbe natječaja za prijam u službu u Jedinstveni upravni odjel Općine Punat**

U „Narodnim novinama“ broj 75/23 od dana 7. srpnja 2023. godine objavljen je Natječaj za prijam u službu u Jedinstveni upravni odjel Općine Punat za radno mjesto referent za komunalno gospodarstvo (1 izvršitelj/izvršiteljica), na neodređeno vrijeme, uz probni rad u trajanju od 3 mjeseca.

Prijave na Natječaj podnose se u roku od 8 (osam) dana od dana objave Natječaja u „Narodnim novinama“.

1. **OPIS POSLOVA**

Referent za komunalno gospodarstvo obavlja sljedeće poslove:

* sudjeluje u izradi Programa održavanja i Program gradnje komunalne infrastrukture za područje Općine Punat, izvješća o izvršenju Programa te prati izvršavanje Programa gradnje i održavanja komunalne infrastrukture te Plana upravljanja pomorskim dobrom
* nadzire izgradnju projekata iz nadležnosti Odsjeka te prati izvršavanje ugovora o izgradnji
* kontrolira i sudjeluje u postupku izdavanja akata za gradnju po pozivu Primorsko-goranske županije, Upravnog odjela za prostorno uređenje, graditeljstvo i zaštitu okoliša, izdaje potvrde glavnih projekata i posebne uvjete za izradu glavnih projekata, obavlja poslove tehničke pripreme za ishođenje potrebnih akata gradnje za potrebe Općine Punat, sudjeluje u pronalasku učinkovitih rješenja prometne infrastrukture
* Surađuje s trgovačkim društvima kojima je povjereno obavljanje komunalnih djelatnosti i Odborom za naselje Stara Baška u vezi komunalnih djelatnosti
* obavlja poslove vezane uz geodetske terenske uviđaje po pozivu nadležnih tijela, prikupljanja i dostavljanja potrebne podatke nadležnim tijelima, vrši pregled geodetskih elaborata te obavlja poslove u vezi evidentiranja i ozakonjenja nekretnina u vlasništvu Općine
* sudjeluje u pripremi, izradi i praćenju izrade prostorno-planskih dokumenata i dokumenata prostornog uređenja iz nadležnosti Odsjeka
* vodi upravni postupak i donosi rješenja o spomeničkoj renti, priprema podatke potrebne za donošenje rješenja o utvrđivanju spomeničke rente
* Obavlja nadzor nad radom koncesionara sukladno ZKG-u
* Sudjeluje u postupku u vezi dodjeljivanja kućnih brojeva
* Pomaže u svim administrativnim poslovima vezanim uz Odsjek za komunalno gospodarstvo i prostorno planiranje
* Vodi upravni postupak i donosi rješenja u upravnim stvarima iz svoje nadležnosti
* U skladu sa zakonom obavlja i druge poslove po nalogu voditelja Odsjeka i pročelnika

1. **PODACI O PLAĆI**

Osnovnu bruto plaću čini umnožak koeficijenta radnog mjesta (1,40) i osnovice koja iznosi 755,54 eura, uvećano za 0,5% za svaku navršenu godinu radnog staža.

1. **PROVJERA ZNANJA I SPOSOBNOSTI**

Provjera znanja i sposobnosti sastoji se od:

1. pisanog testiranja,
2. intervjua s kandidatima koji su ostvarili najmanje 50% ukupnog broja bodova na pisanom testiranju.

Pisana provjera znanja sastoji se od dva dijela (općeg i posebnog) i za svaki dio provjere kandidatima se dodjeljuje broj bodova od 1 do 10. Intervju se provodi s kandidatima koji su ostvarili najmanje 50% bodova iz svakog dijela provjere.

Kandidati su obvezni pristupiti prethodnoj provjeri znanja i sposobnosti putem pisanog testiranja i intervjua. Ako kandidat ne pristupi testiranju smatra se da je povukao prijavu na Natječaj.

Vrijeme održavanja prethodne provjere znanja i sposobnosti kandidata bit će objavljeno na web stranici Općine Punat [www.punat.hr](http://www.punat.hr) i na oglasnoj ploči Općine Punat, najkasnije 5 (pet) dana prije održavanja provjere.

Pravni izvori za pripremanje kandidata za testiranje:

OPĆI DIO

1. Zakon o lokalnoj i područnoj (regionalnoj) samoupravi („Narodne novine“, broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19 i 144/20)
2. Zakon o općem upravnom postupku („Narodne novine“, broj 47/09 i 110/21)
3. Zakon o službenicima i namještenicima u lokalnoj i područnoj (regionalnoj) samoupravi („Narodne novine“, broj 86/08, 61/11, 4/18, 96/18 i 112/19)

POSEBNI DIO

* 1. Zakon o komunalnom gospodarstvu („Narodne novine“, broj 68/18, 110/18 i 32/20)
  2. Zakon o prostornom uređenju („Narodne novine“, broj 153/13, 65/17, 114/18, 39/19, 98/19 i 67/23)- članci: 3, 53-165
  3. Zakon o gradnji („Narodne novine“, broj 153/13, 20/17, 39/19 i 125/19)- članci: 3, 67-69, 81-92, 106-127 i 140-142

POVJERENSTVO

ZA PROVEDBU NATJEČAJA